Ek opponeer Jesus (Antichris) - www.bybelkennis.co.za
Die duiwel het ook ŉ eindpoging… net voor die Here weer kom, sal daar hewige teenkanting teen die Here wees, veral in die vorm van ŉ verskriklike slegte leier(s).
Baie mense het net een so ŉ slegte figuur verwag, wat net kort voor Jesus se wederkoms sou kom. Johannes het die houding van opstand teen en verwerping van God egter as ŉ gesindheid in baie mense herken (1 Johannes 2:18). In sy gemeente was daar ŉ klomp mense wat vir ŉ rukkie deel van die kerk was, maar toe hulle rug op Jesus gedraai het. Hulle noem Johannes ‘antichriste” (1 Johannes 2:18-24, 4:3; 2 Johannes 7). “Anti” is die Griekse woord vir “teen”, wat beteken dat Antichriste mense is wat teen Jesus gedraai het. Die volgende is nou interessant:
(a) Hierdie antichriste wat eers deel van die kerk, maar het toe weggebreek;
(b) Hierdie antichriste het wel nog in Jesus geglo (1 Johannes 4:1-4), maar het nie meer die regte dinge oor Jesus bely nie – hulle het gesê Hy is God, maar wou nie meer erken dat Hy mens geword het nie, wat beteken dat Hy nie regtig vir ons kon sterf en ons sonde so vergewe nie. Dit help nie om net ŉ stukkie van Jesus te bely nie; jy moet Hom volledig bely vir Wie Hy is, anders is jy soos iemand wat “teen” Hom is.
Die gees van mense wat “teen” Christus is, is dus by en tussen ons. Daar kan miskien nog een groot figuur of mag kom om Jesus van die troon af te probeer stoot, maar ons hoef nie bekommerd te wees nie: Jesus het oorwin!
by Mitch Kalp · Published 23/05/2014 · Last modified 28/09/2014
Alle Paaie lei na Jesus: ’n Verskeidenheid verhoudings tussen die twee Testamente
Mag jy net een huweliksmaat hê?
Laaste 7 Dae: 3,301
Laaste 30 Dae: 10,573
Laaste 365 Dae: 266,776